proxectonos/corpus_dominio_legal_administrativo_tmp huggingface dataset:
DECRETO 243/2012, do 5 de decembro, polo que se nomea director xeral de Planificación e Orzamentos a Miguel Corgos López-Prado.
Consellería de Facenda — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Facenda, e logo de deliberación do Consello da Xunta de Galicia, na súa reunión do día cinco de decembro de dous mil doce,
Nomeo director xeral de Planificación e Orzamentos a Miguel Corgos López-Prado.
Santiago de Compostela, cinco de decembro de dous mil doce
DECRETO 241/2012, do 5 de decembro, polo que se dispón que cese María Amparo González Méndez como directora xeral de Promoción do Emprego.
Consellería de Traballo e Benestar — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día cinco de decembro de dous mil doce,
Que cese María Amparo González Méndez, como consecuencia da modificación da estrutura orgánica, como directora xeral de Promoción do Emprego, agradecéndolle os servizos prestados.
Santiago de Compostela, cinco de decembro de dous mil doce
DECRETO 240/2012, do 5 de decembro, polo que se dispón que cese Odilo Martiñá Rodríguez como director xeral de Relacións Laborais.
Consellería de Traballo e Benestar — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día cinco de decembro de dous mil doce,
Que cese Odilo Martiñá Rodríguez, como consecuencia da modificación da estrutura orgánica, como director xeral de Relacións Laborais, agradecéndolle os servizos prestados.
Santiago de Compostela, cinco de decembro de dous mil doce
DECRETO 238/2012, do 5 de decembro, polo que se dispón que cese Francisco Javier Rodríguez Seijo como director xeral de Planificación e Fondos.
Consellería de Facenda — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Facenda, e logo de deliberación do Consello da Xunta de Galicia, na súa reunión do día cinco de decembro de dous mil doce,
Que cese Francisco Javier Rodríguez Seijo, como consecuencia da modificación da estrutura orgánica, como director xeral de Planificación e Fondos, agradecéndolle os servizos prestados.
Santiago de Compostela, cinco de decembro de dous mil doce
DECRETO 239/2012, do 5 de decembro, polo que se dispón que cese Eliseo Diéguez García como director do Instituto Enerxético de Galicia (Inega).
Consellería de Economía e Industria — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Economía e Industria, e logo de deliberación do Consello da Xunta de Galicia, na súa reunión do día cinco de decembro de dous mil doce,
Que cese Eliseo Diéguez García, como consecuencia da modificación da estrutura orgánica, como director do Instituto Enerxético de Galicia (Inega), agradecéndolle os servizos prestados.
Santiago de Compostela, cinco de decembro de dous mil doce
DECRETO 237/2012, do 5 de decembro, polo que se dispón que cese Miguel Corgos López-Prado como director xeral de Orzamentos.
Consellería de Facenda — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Facenda, e logo de deliberación do Consello da Xunta de Galicia, na súa reunión do día cinco de decembro de dous mil doce,
Que cese Miguel Corgos López-Prado, como consecuencia da modificación da estrutura orgánica, como director xeral de Orzamentos, agradecéndolle os servizos prestados.
Santiago de Compostela, cinco de decembro de dous mil doce
DECRETO 248/2012, do 5 de decembro, polo que se dispón que cese Esperanza Fernández Lago como directora de Recursos Humanos do Servizo Galego de Saúde.
Consellería de Sanidade — II. Autoridades e persoal — 10/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Sanidade, e logo de deliberación do Consello da Xunta de Galicia, na súa reunión do día cinco de decembro de dous mil doce,
Que cese Esperanza Fernández Lago como directora de Recursos Humanos do Servizo Galego de Saúde, agradecéndolle os servizos prestados.
Santiago de Compostela, cinco de decembro de dous mil doce
DECRETO 236/2012, do 5 de decembro, polo que se dispón que cese José Carlos García Bouzas como director xeral da Academia Galega de Seguridade Pública.
Consellería de Presidencia, Administracións Públicas e Xustiza — II. Autoridades e persoal — 07/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día cinco de decembro de dous mil doce,
Que cese José Carlos García Bouzas, como consecuencia da modificación da estrutura orgánica, como director xeral da Academia Galega de Seguridade Pública, agradecéndolle os servizos prestados.
Santiago de Compostela, cinco de decembro de dous mil doce
ORDE do 21 de novembro de 2012 pola que se modifica a autorización do centro privado Colegio Hogar Novacaixagalicia, do concello de Vigo.
Consellería de Cultura, Educación e Ordenación Universitaria — III. Outras disposicións — 10/12/2012

O representante da titularidade do centro privado (CPR) Colegio Hogar Novacaixagalicia, do concello de Vigo, solicita a supresión do ciclo formativo de grao medio (CM) Equipos Electrónicos de Consumo, e a autorización do CM Instalacións de Telecomunicacións e do programa de cualificación profesional inicial (PCPI) Fabricación Mecánica.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir o CM Equipos Electrónicos de Consumo no CPR Colegio Hogar Novacaixagalicia.
2. Autorizar o CM Instalacións de Telecomunicacións e o PCPI de Fabricación Mecánica no centro privado que se detalla:
Segundo.
Para a posta en funcionamento das ensinanzas que se autorizan, a Xefatura Territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de novembro de 2012
RESOLUCIÓN do 24 de outubro de 2012 pola que se dispón o cesamento de Domingos Merino Mejuto como vicevaledor terceiro do Valedor do Pobo.
Valedor do Pobo — II. Autoridades e persoal — 25/10/2012

En cumprimento do establecido no artigo 9 da Lei 6/1984, do 5 de xuño, do Valedor do Pobo, modificado pola Lei 3/1994, do 18 de xullo,
Que cese, por petición propia por motivos de saúde, como vicevaledor terceiro do Valedor do Pobo Domingos Merino Mejuto, agradecéndolle os servizos prestados.
Santiago de Compostela, 24 de outubro de 2012
RESOLUCIÓN do 17 de setembro de 2012 pola que se inscribe á Asociación Iacobus Cofradía de Santiago de Tui e Baixo Miño no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 16/10/2012

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Iacobus Cofradía de Santiago de Tui e Baixo Miño, do 27 de xuño de 2012.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección do Patrimonio Cultural, emitido de acordo co artigo 23 do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada destes».
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia.
Que a Asociación Iacobus Cofradía de Santiago de Tui e Baixo Miño quede inscrita no Rexistro de Entidades de Promoción do Camiño de Santiago co número 199.
Santiago de Compostela, 17 de setembro de 2012
RESOLUCIÓN do 5 de outubro de 2012 pola que se modifica a Resolución do 9 de abril de 2012 pola que se aproban as bases reguladoras das subvencións aos proxectos dinamizadores das áreas rurais de Galicia, promovidos polos concellos e mancomunidades de concellos, cofinanciados co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anuncia a convocatoria para o período 2012-2013.
Axencia Galega de Desenvolvemento Rural — III. Outras disposicións — 17/10/2012

As bases reguladoras das subvencións aos proxectos dinamizadores das áreas rurais de Galicia 2011-2013, promovidos polos concellos e mancomunidades de concellos (DOG nº 77, do 23 de abril de 2012), prevén (II. Normas específicas para cada medida. Medida 321. Servizos básicos para a economía e a poboación rural. 2 Actividades subvencionables, punto 2.3) que «...as instalacións de enerxía solar fotovoltaica poderán ser illadas ou conectadas á rede; neste último caso, acollidas á modalidade de subministración de enerxía eléctrica con balance neto».
No día de hoxe non foi desenvolvida normativamente, como era inminente no momento da redacción das bases reguladoras, a modalidade de balance neto.
Estando rematada a selección de proxectos aprobados e sendo moitos os que se acolleron á modalidade antes citada, co obxecto de favorecer a execución de proxectos de indubidable interese para o aforro enerxético dos concellos promotores e non atrasala ou impedila, cómpre modificar o punto 2.3 mencionado no primeiro parágrafo, que quedaría redactado do seguinte xeito:
«2.3. Proxectos con fins de aforro enerxético e fomento do uso das enerxías renovables. Os proxectos limitaranse ao uso da enerxía solar fotovoltaica ou térmica en cubertas de instalacións municipais ou pérgolas dunha altura mínima de 2 metros con utilidade funcional ademais da de soportar os paneis. As instalacións de enerxía solar fotovoltaica poderán ser illadas ou conectadas á rede; neste último caso, acollidas á modalidade de subministración de enerxía eléctrica con balance neto, ben que, mentres esta non se regula normativamente, os proxectos presentados baixo esta modalidade se aprobarán baixo a modalidade de autoconsumo, sen prexuízo de que unha vez regulada a de balance neto poidan ampararse nela».
Santiago de Compostela, 5 de outubro de 2012
RESOLUCIÓN do 23 de agosto de 2012, da Dirección Xeral de Relacións Laborais, pola que se fai pública a concesión dos premios do certame Cooperativismo no ensino 2012, dirixido ao alumnado e ao profesorado dos centros educativos de Galicia.
Consellería de Traballo e Benestar — III. Outras disposicións — 16/10/2012

Por Orde do 4 de abril de 2012, da Consellería de Traballo e Benestar establecéronse as bases reguladoras do certame Cooperativismo no ensino, dirixido ao alumnado e profesorado dos centros educativos de Galicia, e procedeuse á súa convocatoria para o ano 2012 (DOG nº 72, do 16 de abril).
Nas bases reguladoras establécese que os traballos participantes neste concurso serán avaliados por un tribunal e o/a titular da Dirección Xeral de Relacións Laborais resolverá a concesión dos premios, que serán obxecto de publicación no DOG.
Unha vez aprobadas as propostas de concesión dos premios polos tribunais encargados de avaliar os traballos presentados, na súa reunión do 8 de xuño de 2012, e sen que fosen formuladas reclamacións,
Facer pública a concesión dos premios do certame Cooperativismo no ensino 2012 dirixido ao alumnado e ao profesorado dos centros educativos de Galicia, e que se relacionan no anexo que se xunta a esta resolución.
Santiago de Compostela, 23 de agosto de 2012
Modalidade de debuxo, pintura, fotografía e/ou vídeo dirixido ao alumnado de educación infantil e primaria, por categorías:
Modalidade de actividades cooperativizadas dirixido ao alumnado de 1º e 2º ciclo de educación secundaria obrigatoria, por categorías:
Modalidade de proxectos empresariais cooperativos, dirixido ao alumnado e ao profesorado dos centros de formación profesional:
CORRECCIÓN de erros. Resolución do 20 de setembro de 2012, da Dirección de Augas de Galicia, pola que se lles dá publicidade aos convenios de colaboración subscritos por esta entidade pública no segundo cuadrimestre do ano 2012.
Augas de Galicia — III. Outras disposicións — 17/10/2012

Advertido erro na citada resolución publicada no
Diario Oficial de Galicia
nº 193, do martes, 9 de outubro de 2012, páxina 38728, cómpre realizar a seguinte corrección:
Na segunda columna da segunda fila da táboa que inclúe o anexo á resolución, en referencia ao importe total do convenio de colaboración entre a Administración xeral da Comunidade Autónoma de Galicia (Consellería de Medio Ambiente, Territorio e Infraestruturas), Augas de Galicia e a Deputación de Pontevedra para a planificación dos traballos de restauración e protección da zona baixa do río Umia, onde di: «Sen importe»; debe dicir: «300.000,00».
RESOLUCIÓN do 9 de outubro de 2012, da Secretaría Xeral para o Turismo, pola que se modifica a do 22 de xuño de 2012 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013.
Consellería de Presidencia, Administracións Públicas e Xustiza — III. Outras disposicións — 16/10/2012

A Resolución do 22 de xuño de 2012 establece as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes e procede á súa convocatoria para o ano 2012, publicada no DOG nº 124, do 29 de xuño. No seu artigo 17.1 establece o prazo para presentar o proxecto de execución definitivo e o documento de nomeamento do director de obra e no artigo 17.2 o prazo de xustificación da primeira anualidade ata o 30 de decembro de 2012.
Non obstante, tendo en conta que a data de convocatoria das axudas, o número de solicitudes presentadas, o elevado número de requirimentos que foi necesario realizar co obxecto de que as persoas interesadas emendaran a documentación inicialmente presentada e as dificultades da súa valoración produciron un atraso na resolución da convocatoria e que, por outra banda, o prazo para presentar a conta xustificativa da primeira anualidade (2012) remata o 30 de decembro de 2012, de conformidade co disposto no artigo 17.2 das bases reguladoras, considérase adecuada unha modificación do prazo de presentación do proxecto de execución definitivo e do documento acreditativo do nomeamento do director de obra, co obxecto de que os beneficiarios poidan presentar a citada documentación con anterioridade ao remate do prazo de presentación da conta xustificativa.
Á vista do anterior, cómpre proceder á modificación do artigo 17.1 e do prazo de presentación de documentación.
Polo exposto,
Artigo 1
O artigo 17.1 do anexo I queda redactado como segue:
No prazo dos trinta (30) días naturais seguintes ao da notificación da concesión da subvención, as persoas beneficiarias presentarán, na Secretaría Xeral para o Turismo, o orixinal ou unha copia compulsada, da seguinte documentación:
a) Proxecto de execución definitivo da acción subvencionada, que deberá axustarse á oferta máis vantaxosa das inicialmente presentadas. Este proxecto de execución incluirá o programa de obras que determinará a previsión anual de execución do investimento, conforme a resolución de concesión, e deberá ser avaliado polo Servizo de Investimentos e Supervisión Técnico-Turística da Secretaría Xeral para o Turismo.
b) Documento acreditativo ou contrato do nomeamento do director da obra e director da execución material da obra.
A modificación deste prazo non afectará os demais previstos na resolución.
Disposición derradeira única
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de outubro de 2012
ORDE do 9 de outubro de 2012 pola que se modifica a Orde do 24 de abril de 2012 pola que se establecen as bases reguladoras para a concesión en réxime de concorrencia competitiva das axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas e se procede á súa convocatoria para o ano 2012.
Consellería de Cultura, Educación e Ordenación Universitaria — III. Outras disposicións — 16/10/2012

O 3 de maio de 2012 (DOG nº 84) publicouse a Orde desta consellería do 24 de abril de 2012 pola que se convocaban axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas.
No artigo 9.2º da orde que se modifica, facíase constar como límite de xustificación da primeira anualidade «antes do 1 de novembro de 2012», e da segunda anualidade «antes do 1 de novembro de 2013».
Tendo en conta a data de resolución das devanditas axudas, motivada polo volume de solicitudes e os atrasos experimentados na tramitación das emendas, co fin de viabilizar os procesos de execución e xustificación por parte dos beneficiarios resultantes, sen que iso cause prexuízos a terceiros, considérase necesario introducir modificacións no artigo 9.2º da citada orde.
Faise preciso, como consecuencia do indicado, que a data de xustificación varíe, de xeito que o prazo de xustificación da primeira anualidade quede fixado ata o 1 de decembro de 2012, inclusive; pola súa vez, a data de xustificación da segunda anualidade non variaría.
Visto o anterior,
Artigo 1. Ampliación do prazo de xustificación
Modíficase o artigo 9.2º da Orde do 24 de abril de 2012, que queda redactado do seguinte xeito:
«A contía correspondente á primeira anualidade librarase ata o 1 de decembro de 2012, inclusive, tras a aceptación da axuda por parte do beneficiario e da entrega dunha fotocopia compulsada do contrato asinado co tradutor, que terá data posterior á publicación desta orde no Diario Oficial de Galicia, así como do aval a que fai referencia o punto 2 deste artigo. Para o pagamento da segunda anualidade debe presentarse, antes do 1 de novembro de 2013, a factura, xunto co xustificante do pagamento realizado ao tradutor, así como 5 exemplares da tradución editada».
O resto do citado artigo permanece sen variacións.
Disposición derradeira primeira
Facúltase o secretario xeral de Cultura para ditar, no ámbito das súas competencias, as resolucións precisas para o desenvolvemento desta orde.
Disposición derradeira segunda
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de outubro de 2012
RESOLUCIÓN do 5 de outubro de 2012 pola que se ordena a publicación do acordo do Consello da Xunta de Galicia do 4 de outubro de 2012 polo que se aproba a modificación da relación de postos de traballo da Consellería de Sanidade.
Consellería de Facenda — III. Outras disposicións — 16/10/2012

A aprobación da modificación da relación de postos de traballo da Consellería de Sanidade xustifícase polas necesidades organizativas e funcionais da consellería.
En consecuencia, por proposta da Consellería de Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de outubro de 2012, adoptou o seguinte
Primeiro. Apróbase a modificación da relación de postos de traballo da Consellería de Sanidade, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de outubro de 2012, relativo á aprobación da modificación da relación de postos de traballo da Consellería de Sanidade, coa finalidade cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 5 de outubro de 2012
ORDE do 2 de outubro de 2012 pola que se modifica a do 29 de xuño de 2012 de oferta educativa das escolas oficiais de idiomas da Comunidade Autónoma de Galicia a partir do curso escolar 2012/13.
Consellería de Cultura, Educación e Ordenación Universitaria — III. Outras disposicións — 16/10/2012

Mediante a Orde da Consellería de Cultura, Educación e Ordenación Universitaria do 29 de xuño de 2012, publicada no Diario Oficial de Galicia do día 1 de agosto, faise pública a oferta educativa das escolas oficiais de idiomas da Comunidade Autónoma de Galicia a partir do curso escolar 2012/13.
Ante a necesidade de atender o incremento da demanda das ensinanzas de idiomas, en particular de inglés, considérase necesario modificar a orde ampliando a dita oferta educativa, incluíndo nela o centro docente a que se refire esta orde.
Polo que antecede, logo do informe da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único
Incluír na oferta educativa das escolas oficiais de idiomas da Comunidade Autónoma de Galicia a partir do curso escolar 2012/13, publicada pola Orde do 29 de xuño de 2012, o centro docente que se detalla no anexo desta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de outubro de 2012
CORRECCIÓN de erros. Orde do 28 de setembro de 2012 pola que se establecen as bases reguladoras das axudas a actividades, actuacións ou medidas de concellos incluídos na Rede Natura 2000 e a súa convocatoria para os anos 2012, 2013 e 2014.
Consellería de Medio Ambiente, Territorio e Infraestruturas — III. Outras disposicións — 17/10/2012

Advertido erro no anexo VII Porcentaxe de superficie incluída na Rede Natura 2000 da citada orde, publicada no Diario Oficial de Galicia número 191, do venres, 5 de outubro de 2012, cómpre efectuar as seguintes correccións:
Páx. 38330, liña 13ª da táboa, onde di:
Debe dicir:
Páx. 38330, liña 21ª da táboa, onde di:
Debe dicir:
Páx. 38331, liña 24ª da táboa, onde di:
Debe dicir:
Páx. 38332, liña 10ª da táboa, onde di:
Debe dicir:
Páx. 38332, liña 28ª da táboa, onde di:
Debe dicir:
Páx. 38336, liñas 15ª e 16ª da táboa, onde di:
Debe dicir:
Esta modificación non afecta o prazo establecido na referida orde para a presentación de solicitudes.
RESOLUCIÓN do 10 de outubro de 2012, da Secretaría Xeral da Emigración, pola que se procede á publicación das subvencións concedidas ao abeiro da Resolución do 5 de xullo de 2012 pola que se regula a concesión, en réxime de concorrencia competitiva, de subvencións cofinanciadas polo Fondo Social Europeo dirixidas a concellos, mancomunidades de concellos e consorcios locais para a realización de proxectos destinados ao asesoramento e á formación da poboación inmigrante extracomunitaria na comunidade autónoma galega para o ano 2012.
Consellería de Presidencia, Administracións Públicas e Xustiza — III. Outras disposicións — 17/10/2012

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 12 da Resolución do 5 de xullo de 2012, da Secretaría Xeral da Emigración, pola que se regula a concesión, en réxime de concorrencia competitiva, de subvencións cofinanciadas polo Fondo Social Europeo dirixidas a concellos, a mancomunidades de concellos e consorcios locais para a realización de proxectos destinados ao asesoramento e á formación da poboación inmigrante extracomunitaria na comunidade autónoma galega para o ano 2012, procédese á publicación das subvencións concedidas de contía igual ou superior a 3.000 euros.
Norma reguladora: Resolución do 5 de xullo de 2012 pola que se regula a concesión, en réxime de concorrencia competitiva, de subvenciones cofinanciadas polo Fondo Social Europeo dirixidas a concellos, mancomunidades de concellos e consorcios locais para a realización de proxectos destinados ao asesoramento e á formación da poboación inmigrante extracomunitaria na comunidade autónoma galega para o ano 2012 (DOG nº 128, do 5 de xullo de 2012).
Aplicación orzamentaria: 04.50.312C.460.0 dos orzamentos xerais da comunidade autónoma para o ano 2012.
Crédito orzamentario: 360.000 €.
Concellos, mancomunidades de concellos e consorcios locais beneficiarios da subvención concedida cunha contía igual ou superior a 3.000 € e importe da subvención concedida a cada un deles expresado en euros, que figuran no anexo a esta resolución.
Santiago de Compostela, 10 de outubro de 2012
RESOLUCIÓN do 26 de setembro de 2012 pola que se procede á publicidade das subvencións concedidas ao abeiro da Orde do 29 de maio de 2012 (Diario Oficial de Galicia número 110, do 11 de xuño) pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan Estratéxico do Téxtil. Visión 2020 e se procede á súa convocatoria para o ano 2012 (código de procedemento IN515B).
Consellería de Economía e Industria — III. Outras disposicións — 17/10/2012

O conselleiro de Economía e Industria, con data do 21 de setembro de 2012, ditou resolución das subvencións concedidas ao abeiro da Orde do 29 de maio de 2012 (DOG nº 110, do 11 de xuño) pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan Estratéxico do Téxtil. Visión 2020 e se procede á súa convocatoria para o ano 2012.
O artigo 21 das bases reguladoras da orde dispón:
«No prazo máximo de tres meses contados desde a data de resolución da concesión, publicarase no
Diario Oficial de Galicia
a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
Ordenar a publicación, no
Diario Oficial de Galicia
, da relación de beneficiarios de subvención. Esta relación figura como anexo desta resolución.
Estas subvencións financiaranse co crédito ampliable correspondente á aplicación orzamentaria 08.03.751A.771.1, Axudas á promoción e internacionalización do sector téxtil-moda-confección, por un importe de 900.000 euros.
Contra a resolución de concesión, que é definitiva en vía administrativa, cabe interpoñer, se é o caso:
a) Recurso potestativo de reposición ante o órgano que ditou a resolución, no prazo dun mes contado a partir do día seguinte ao da súa publicación no
Diario Oficial de Galicia
, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
b) Ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da súa publicación no
Diario Oficial de Galicia
.
Todo isto sen prexuízo de que os interesados poidan exercer calquera outro que coiden oportuno.
Os solicitantes que non aparecen no devandito anexo deberán entender que non se lles concedeu a subvención. As correspondentes resolucións serán notificadas individualmente, con indicación das súas causas.
Santiago de Compostela, 26 de setembro de 2012
RESOLUCIÓN do 5 de outubro de 2012 pola que se fan públicos, para os efectos do artigo 11 da Lei 4/2006, do 30 de xuño, de transparencia e de boas prácticas na Administración pública galega, os convenios de colaboración asinados no segundo cuadrimestre do ano 2012.
Academia Galega de Seguridade Pública — III. Outras disposicións — 18/10/2012

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no segundo cuadrimestre do ano 2012 e que se relacionan no anexo a esta resolución.
A Estrada, 5 de outubro de 2012
ORDE do 3 de outubro de 2012 pola que se resolve a convocatoria do 9 de maio de 2012, pola que se convocan axudas económicas para o alumnado que realiza formación práctica en centros de traballo.
Consellería de Cultura, Educación e Ordenación Universitaria — III. Outras disposicións — 18/10/2012

Formalizados os trámites que figuran na Orde do 9 de maio de 2012 (DOG do 14 de maio) pola que se convocan axudas económicas para o alumnado que realiza formación práctica en centros de traballo.
Vista a proposta de adxudicación da Dirección Xeral de Educación, Formación Profesional e Innovación Educativa, segundo as previsións dos artigos 5 e 9 da orde de convocatoria, e de conformidade co disposto no seu artigo 10,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2012, prazo maio, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Consellería de Presidencia, Oficina de Atención ao Cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de outubro de 2012
ORDE do 2 de outubro de 2012 pola que se modifica a autorización do centro privado Nuestra Señora de Lourdes, do concello da Estrada.
Consellería de Cultura, Educación e Ordenación Universitaria — III. Outras disposicións — 19/10/2012

O titular do centro privado Nuestra Señora de Lourdes, do concello da Estrada (Pontevedra), solicita o cambio da titularidade do centro educativo.
Mediante escritura pública notarial, outorgada ante o notario Héctor Ramiro Pardo García, José Enrique Otero Fernández cede a titularidade do centro educativo a favor de María Dolores Neira Abeledo.
A Xefatura Territorial da Consellería de Cultura, Educación e Ordenación Universitaria de Pontevedra remite o expediente co correspondente informe de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Nuestra Señora de Lourdes, código 36002323, a favor de María Dolores Neira Abeledo.
O cambio de titularidade non afectará o réxime de funcionamento do centro.
Segundo. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de outubro de 2012
CORRECCIÓN de erros. Orde do 28 de setembro de 2012 pola que se modifica a Orde do 27 de decembro de 2011 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013 e se convocan para o ano 2012.
Consellería do Medio Rural e do Mar — III. Outras disposicións — 19/10/2012

Advertidos erros na orde que se publicou no Diario Oficial de Galicia número 195, do 11 de outubro de 2012, cómpre realizar a seguinte corrección:
– Na páxina 39090, na exposición da orde, onde di: «No artigo 5 inclúese unha pequena modificación para aclarar o seu contido. Ademais, no seu artigo 11 precísanse os prazos para a xustificación da subvención que requiren ser modificados por mor do elevado número de solicitudes presentadas», debe dicir: «Na letra g) do número 6 do artigo 11 inclúese unha pequena modificación para aclarar o seu contido. Ademais, no número 1 do seu artigo 11 precísanse os prazos para a xustificación da subvención que requiren ser modificados por mor do elevado número de solicitudes presentadas».
– Na páxina 39090, no título do punto primeiro, onde di: «Primeiro. Modificar a letra g) do artigo 6», debe dicir: «Primeiro. Modificar a letra g) do número 6 do artigo 11».
– Na páxina 39090, no título do punto segundo, onde di: «Segundo. Modificar o número 1 do artigo 11.1», debe dicir: «Modificar o número 1 do artigo 11».
ORDE do 28 de setembro de 2012 pola que se modifica a autorización do centro privado Daniel Castelao de Vigo, efectuada pola Orde do 10 de febreiro de 2012.
Consellería de Cultura, Educación e Ordenación Universitaria — III. Outras disposicións — 19/10/2012

Por Orde do 10 de febreiro de 2012, publicada no Diario Oficial de Galicia do 1 de marzo, modifícase a autorización do centro privado Daniel Castelao, para incluír entre outras ensinanzas as relativas á educación secundaria para persoas adultas.
O representante da titularidade do dito centro privado solicita autorización para poder impartir o segundo curso do Programa de cualificación profesional inicial (PCPI) en quenda de tarde-noite.
A Xefatura Territorial da Consellería de Cultura, Educación e Ordenación Universitaria de Pontevedra achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Modificar a autorización do centro privado Daniel Castelao, do concello de Vigo, efectuada pola Orde do 10 de febreiro de 2012, no relativo ás ensinanzas da educación secundaria para persoas adultas (quenda de tarde-noite), conforme a seguir se detalla:
Educación secundaria para persoas adultas/2º PCPI (2 unidades para 30 alumnos/as cada unha).
Segundo. O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de setembro de 2012
ORDE do 10 de outubro de 2012 pola que se amplía o prazo de presentación da documentación xustificativa establecido na Orde do 3 de abril de 2012 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2012 (IN519B).
Consellería de Economía e Industria — III. Outras disposicións — 19/10/2012

O día 18 de abril de 2012 publicouse no
Diario Oficial de Galicia
a Orde do 3 de abril de 2012 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora das infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2012 (IN519B).
No artigo 19.1 do anexo I da Orde do 3 de abril de 2012 establécese que os concellos beneficiarios terán ata o 15 de novembro de 2012 para presentar a documentación xustificativa da subvención. Tendo en conta a data de resolución das devanditas axudas, motivada polo elevado volume de solicitudes recibidas, o longo proceso de avaliación e atrasos experimentados na tramitación das emendas e, co fin de viabilizar os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o día 20 de decembro de 2012 (inclusive) o prazo para a execución e xustificación dos investimentos que foron obxecto de subvención ao abeiro da Orde do 3 de abril de 2012 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2012 (IN519B).
Disposición derradeira
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 10 de outubro de 2012
RESOLUCIÓN do 17 de outubro de 2012, da Dirección Xeral de Administración Local, pola que se fai pública a concesión dos premios Coopera Galicia Entidades Locais para distinguir as iniciativas de fomento do asociacionismo municipal mediante proxectos piloto de xestión compartida de servizos, por parte de agrupacións de concellos, mancomunidades, consorcios locais e áreas metropolitanas da Comunidade Autónoma de Galicia, convocados pola Orde do 18 de maio de 2012 (Diario Oficial de Galicia número 101, do 29 de maio).
Consellería de Presidencia, Administracións Públicas e Xustiza — III. Outras disposicións — 19/10/2012

A Orde do 18 de maio de 2012 estableceu as bases reguladoras e a convocatoria pública dos premios Coopera Galicia Entidades Locais, para distinguir as iniciativas de fomento do asociacionismo municipal mediante proxectos piloto de xestión compartida de servizos por parte de agrupacións de concellos, mancomunidades, consorcios locais e áreas metropolitanas da Comunidade Autónoma de Galicia. Nesta orde establecéronse tres categorías de premios e as contías correspondentes a cada unha delas; así mesmo, prevíase que o xurado puidese outorgar unha mención especial a algún dos proxectos participantes que non tería dotación económica.
As bases reguladoras dispoñen que, co fin de cumprir co principio de concorrencia, as candidaturas sexan examinadas por un xurado, que terá carácter de comisión avaliadora, e sinalan que a concesión dos premios se publicará no
Diario Oficial de Galicia
.
Á vista do ditame do xurado, emitido na súa reunión do 10 de outubro de 2012, unha vez realizada a valoración das solicitudes presentadas, e con base na proposta elevada pola Dirección Xeral de Administración Local, o conselleiro de Presidencia, Administracións Públicas e Xustiza, no uso das atribucións conferidas pola base reguladora oitava da Orde do 18 de maio de 2012, ditou resolución pola que se conceden os premios Coopera Galicia Entidades Locais, na súa edición 2012, e se outorgan as mencións especiais.
Polo que antecede e de conformidade co establecido no artigo 15 da Lei 9/2007, do 13 de xuño, de subvencións de Galicia, e con base reguladora oitava da Orde do 18 de maio de 2012, segundo o cal deberá publicarse no
Diario Oficial de Galicia
a concesión dos premios,
Publicar no
Diario Oficial de Galicia
os premios Coopera Galicia Entidades Locais 2012 e as mencións especiais sen dotación económica, concedidos por Resolución do 17 de outubro de 2012 da Consellería de Presidencia, Administracións Públicas e Xustiza, destinados a distinguir as iniciativas de fomento do asociacionismo municipal mediante proxectos piloto de xestión compartida de servizos por parte de agrupacións de concellos, mancomunidades, consorcios locais e áreas metropolitanas da Comunidade Autónoma de Galicia.
O importe total dos premios é de 77.500,00 euros, con cargo á aplicación orzamentaria 05.03.141A.460.1 (C.P. 2012 00127) correspondente aos orzamentos xerais da Comunidade Autónoma de Galicia para o ano 2012, nas contías individuais e premiados que se relacionan no anexo desta resolución.
Santiago de Compostela, 17 de outubro de 2012
RESOLUCIÓN do 15 de outubro de 2012, da Dirección Xeral de Educación, Formación Profesional e Innovación Educativa, pola que se resolve a do 22 de maio de 2012 que convocou a selección de plans de formación permanente do profesorado que se van implantar en centros educativos públicos dependentes desta consellería no curso 2012-2013.
Consellería de Cultura, Educación e Ordenación Universitaria — III. Outras disposicións — 23/10/2012

De conformidade co establecido no número 13.1 da Resolución desta dirección xeral do 22 de maio de 2012 (DOG do 28 de maio) pola que se convocaba a selección de plans de formación permanente do profesorado que se van implantar en centros educativos públicos para o curso 2012-2013, esta dirección xeral
Primeiro. Seleccionar os centros que se relacionan no anexo desta resolución.
Segundo. Contra esta resolución, que non pon fin á vía administrativa, os interesados poderán interpor recurso de alzada perante o conselleiro de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Santiago de Compostela, 15 de outubro de 2012
CORRECCIÓN de erros. Resolución do 25 de setembro de 2012, da Dirección Xeral de Desenvolvemento Pesqueiro, pola que se lles dá publicidade ás axudas concedidas ao abeiro da Orde do 6 de xuño de 2011, pola que se establecen as bases reguladoras e se procede á convocatoria de axudas económicas para a realización de formación práctica en empresas, destinadas a alumnos/as de ciclos formativos de grao medio e superior de formación profesional específica dos centros dependentes da Consellería do Mar, que se tramita como gasto financiable para levar a cabo unha actividade elixible dentro do marco do Programa operativo Fondo Social Europeo Galicia 2007-2013.
Consellería do Medio Rural e do Mar — III. Outras disposicións — 26/10/2012

Advertidos erros na dita orde, publicada no
Diario Oficial de Galicia
número 192, do 8 de outubro de 2012, cómpre facer a seguinte corrección:
Na páxina 38536, ao final do título, é necesario engadir: «nun 80 %, eixe 3, tema prioritario 72».